Θεσσαλονίκη, 04/07/2024

Με ιδιαίτερη επιτυχία πραγματοποιήθηκε στις 26/6/2024 η 1η Ημερίδα Καλών Πρακτικών και Καινοτόμων Διδασκαλιών στα Μαθηματικά, η οποία έλαβε χώρα στον φιλόξενο χώρο του Μουσικού Σχολείου Θεσσαλονίκης. Η εκδήλωση αυτή αποτέλεσε την κορύφωση του σχολικού έτους, δίνοντας την ευκαιρία σε εκπαιδευτικούς της ΔΔΕ Ανατολικής Θεσσαλονίκης να μοιραστούν καλές ή/και καινοτόμες πρακτικές που αφορούν στη διδασκαλία των μαθηματικών.

Εκφράζουμε τις θερμές μας ευχαριστίες στην κα Βαρβάρα Τούρα για την ανεκτίμητη συμβολή της στη διοργάνωση και την εξαιρετική της εισήγηση. Επίσης, ευχαριστούμε θερμά το Μουσικό Σχολείο Θεσσαλονίκης και τη διευθύντριά του  κα. Μαυρίδου Αλεξάνδρα για την άψογη φιλοξενία τους. Για την πραγματοποίηση της ημερίδας, σημαντική ήταν η συμβολή της κυρίας Ζωής Βαζούρα, διευθύντριας ΔΔΕ Ανατολικής Θεσσαλονίκης, με την αμέριστη στήριξη και την αγαστή συνεργασία της.

Οι ομιλητές και οι ομιλήτριες της ημερίδας παρουσίασαν ευφάνταστες ιδέες και καινοτόμες προτάσεις διδασκαλίας, εμπλουτίζοντας με νέα εργαλεία και μεθόδους τις γνώσεις μας στις διδακτικές πρακτικές. Το πρόγραμμα περιλάμβανε τις εξής διακεκριμένες παρουσιάσεις:

* Τερψιάδης Νίκος, Πειραματικό Λύκειο Πανεπιστημίου Μακεδονίας: "Wizzle, ένα μαθηματικό παιχνίδι που σχεδιάζεται και παράγεται από μαθητές
* Πετροτσάτου Λουκία, Πειραματικό Σχολείο Πανεπιστημίου Θεσσαλονίκης: "Διαθεματική προσέγγιση της Έλλειψης".
* Σταλίδης Αργύριος, 6ο Γυμνάσιο Θεσσαλονίκης: "Πρακτική στη Διδασκαλία των Μαθηματικών με την Εφαρμογή PlayPosit".
* Σαχίνη Ευαγγελία, 2ο ΓΕΛ Καλαμαριάς: "Εγγραφή τετραγώνου σε τρίγωνο".
* Καλέσης Βασίλειος, Εκπαιδευτήρια "Ο Απόστολος Παύλος": "School Science Magazine: Η ιστορία πίσω από τη συγγραφή επιστημονικών άρθρων σε μαθητικό επίπεδο".
* Κουνή Ρούλα, 12ο ΓΕΛ Θεσσαλονίκης: "Οικολογικά μαθηματικά: Διασύνδεση των μαθηματικών με περιβαλλοντικά θέματα".
* Ζουρνά Άννα, Αριστοτέλειο Κολλέγιο Θεσσαλονίκης: "Πρόταση διδασκαλίας με διαδραστική οθόνη και διαδικτυακές εφαρμογές των πολυωνυμικών συναρτήσεων 2ου βαθμού".
* Βαρβάρα Τούρα, Μουσικό Σχολείο Θεσσαλονίκης: "Συμπερίληψη: Καλές πρακτικές για όλους/όλες".
* Μέμτσας Δημήτρης, 1ο Πρότυπο Γυμνάσιο Θεσσαλονίκης: "Κάνοντας μαθηματικά πάνω σε ένα πίνακα ζωγραφικής: Η τετραγωνική ρίζα του 2".
* Μιχάλης Σιάλαρος και Αναστασία Δοξανάκη: "Ancient Science Portal: Ψηφιακές δράσεις για την επικοινωνία της αρχαίας επιστήμης" και "Ψηφιακά Στοιχεία: Η ευκλείδεια γεωμετρία στην ψηφιακή εποχή".
* Γρηγοράκης Ιωάννης, Καρανίκος Δημήτριος, Κουτσουρέλης Αντώνιος, Τσακαλίδης Κωνσταντίνος, Χρυσοχόου Ευαγγελία, 8ο ΓΕΛ Θεσσαλονίκης: "Μαθηματικά στην αυλή του 8ου ΓΕΛ Θεσσαλονίκης στα πλαίσια της παγκόσμιας ημέρας Μαθηματικών".
* Χρυσοχόου Ευαγγελία 14ο Γυμνάσιο Θεσσαλονίκης: "Δύο σχέδια διδασκαλίας στο πνεύμα των ΝΠΣ για την Α Γυμνασίου".
* Μπόνου Σοφία, 1ο Γυμνάσιο Πυλαίας: "Διαθεματική διδακτική προσέγγιση μεταξύ Μαθηματικών και Αγγλικών, με χρήση ΤΠΕ: 'Murder by math: Ένα καρτεσιανό έγκλημα!'".
* Καλαϊτζή Άννα και Πεχλιβανίδου Γεωργία, 3ο Γυμνάσιο Καλαμαριάς: "Apodrasis Solve to Go".
* Φράγκου Πωλίνα, 1ο ΓΕΛ Πυλαίας: "Ψηφιακά παιχνίδια στην τάξη".
* Ιορδανίδου Κυριακή και Φαίδρα Ατζέμη, 1ο Γυμνάσιο Χαριλάου: "Μικροί Γεωμέτρες εν δράσει" και "Escape Room".
* Γραμματικοπούλου Αρχοντία και Χριστίνα Μιχαηλίδου, Σύμβουλοι Εκπαίδευσης Μαθηματικών: "Παρουσίαση και απολογισμός των επιμορφωτικών δράσεων του σχολικού έτους 2023-2024. Μελλοντικά σχέδια".

Περισσότερες-οι από 125 εκπαιδευτικοί παρακολούθησαν με μεγάλο ενδιαφέρον την ημερίδα, παρά τις υψηλές θερμοκρασίες. Είμαστε ευγνώμονες για την παρουσία και τη συμμετοχή τους, καθώς και για τις πολύτιμες παρεμβάσεις και ερωτήσεις τους. Ιδιαίτερες ευχαριστίες απευθύνουμε στους τέως σχολικούς συμβούλους κα Σταφυλίδου Ματούλα και κ. Θωμαϊδη Γιάννη, τον μαθηματικό κ. Μπαρούτη Δημήτριο, και τον σχολικό σύμβουλο κ. Κωνσταντινίδη Αντώνη που έχει και την παιδαγωγική ευθύνη του σχολείου για την παρουσία και την υποστήριξή τους.

Η ημέρα αυτή αποτέλεσε μια ευκαιρία χαράς και ουσιαστικής ανταλλαγής ιδεών. Ευχόμαστε σε όλους και σε όλες ένα καλό και αναζωογονητικό καλοκαίρι. Θα συνεχίσουμε να είμαστε στο πλευρό σας σε ανάλογες εκπαιδευτικές πρωτοβουλίες και προτάσεις.

Με εκτίμηση,

Χριστίνα Μιχαηλίδου και Αρχοντία Γραμματικοπούλου

Σύμβουλοι  Εκπαίδευσης Μαθηματικών